cyanic-selkie/wikianc huggingface dataset:
আলবার্ট ভিক্টোরিয়া যতীন্দ্র মোহন গভ. গার্লস হাই স্কুল
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সহশিক্ষা কার্যক্রম
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
পরবর্তী একাদশ
thumbnail|400px|লাল রঙ এ এন-১১ জাতিসমূহ চিহ্নিত হয়েছে, বাম দিক থেকে: [[মেক্সিকো, নাইজেরিয়া,মিসর, তুরস্ক, ইরান, পাকিস্তান, বাংলাদেশ, ইন্দোনেশিয়া, ভিয়েতনাম, দক্ষিণ কোরিয়া, ফিলিপাইন।]] পরবর্তী একাদশ বা নেক্সট ইলিভেন (ইংরেজি: Next Eleven (বা N-11)) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।
ইজাজ বাট
মোহাম্মদ ইজাজ বাট (اعجاز بٹ; জন্ম: ১০ মার্চ, ১৯৪৮) তৎকালীন ব্রিটিশ ভারতের পাঞ্জাবের শিয়ালকোট এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, মুলতান, পাকিস্তানের বিশ্ববিদ্যালয়, পাঞ্জাব ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিং করতেন ইজাজ বাট।
স্বর্ণালী সময়
১৯৫৬-৫৭ মৌসুমের শীতকালে কায়েদ-ই-আজম ট্রফিতে বেশ সফলতার স্বাক্ষর রাখেন। প্রথমবারের মতো ১৪৭ রানের সেঞ্চুরিসহ ৫৬.২৫ গড়ে ২২৫ রান তুলতে সমর্থ হন। ওয়েস্ট ইন্ডিজ গমন করেন। তবে, এ সফরে শুধুমাত্র একটি প্রথম-শ্রেণীর ক্রিকেট খেলায় অংশগ্রহণের সুযোগ পান তিনি।
ওয়েস্ট ইন্ডিজ সফর শেষে ১৯৫৮-৫৯ মৌসুমের কায়েদ্-ই-আজম ট্রফির দ্বিতীয় মৌসুমে কম সফলতা পান। তিনটি খেলায় অংশ নিয়ে ২৪.৩৩ গড়ে মাত্র ৭৩ রান তুলেন। কোনবারই পঞ্চাশোর্ধ্ব রানের ইনিংস খেলতে পারেননি তিনি। ফলশ্রুতিতে, সফরকারী ওয়েস্ট ইন্ডিজ দলের বিপক্ষে টেস্ট দলে খেলার সুযোগ হাতছাড়া হয়ে যায়।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন ইজাজ বাট। ১৯৫৯ থেকে ১৯৬২ সময়কালে টেস্ট ক্রিকেটে অংশগ্রহণ করেছিলেন তিনি। ২০ ফেব্রুয়ারি, ১৯৫৯ তারিখে করাচীতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯৬২ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
২০ ফেব্রুয়ারি, ১৯৫৯ তারিখে করাচীতে টেস্ট ক্রিকেটে অভিষেক ঘটে তার। সফরকারী ওয়েস্ট ইন্ডিজ দল মাত্র ১৪৬ রানে গুটিয়ে গেলে পাকিস্তান দল ১০ উইকেটে জয় পায়। উদ্বোধনী ব্যাটসম্যান হিসেবে প্রথম ইনিংসে ১৪ ও দ্বিতীয় ইনিংসে অপরাজিত ৪১ রান তুলেন। সিরিজের বাদ-বাকী খেলায় ২, ২১, ৪৭* ও ২ রান তুলেন।
অবসর
ইংল্যান্ড সফরে দুই সেঞ্চুরি সহযোগে সহস্র রানের মাইলফলক স্পর্শ করা স্বত্ত্বেও আন্তর্জাতিক ক্রিকেট খেলা থেকে তাকে প্রত্যাখ্যান করা হয়। কেন্টের বিপক্ষে মধ্যাহ্নভোজনের পূর্বে শতরান হাঁকিয়েছিলেন।
আন্তর্জাতিক খেলা থেকে চলে আসার পরও তিনি কেবলমাত্র পাকিস্তানের ঘরোয়া ক্রিকেটে অংশ নিতে থাকেন। ১৯৬৩ থেকে ১৯৬৫ সাল পর্যন্ত কেবলমাত্র কায়েদ্-ই-আজম ট্রফির খেলাগুলোর তিনটি অংশ নেন। এরপর, ১৯৬৬ সালে পাঞ্জাব গভর্নর আমন্ত্রিত একাদশের সদস্যরূপে পাকিস্তানের বিশ্ববিদ্যালয়ের বিপক্ষে, ১৯৬৭ সালে পাকিস্তান বনাম বাদ-বাকী একাদশ ও ১৫ জানুয়ারি, ১৯৬৮ তারিখে আইয়ুব ট্রফিতে সর্বশেষ খেলেন। শেষ খেলায় লাহোর লাল দলের সদস্যরূপে ৪০ ও ১৫ রান তুলেন।
প্রশাসনে অংশগ্রহণ
১৯৮২ সালে পাকিস্তান দলের ব্যবস্থাপক হিসেবে নিযুক্ত হন। ১৯৮১-৮২ মৌসুমের শীতকালে জাতীয় দলকে নিয়ে অস্ট্রেলিয়া গমন করেন। ১৯৮২-৮৩ মৌসুমে পাকিস্তান দলের ব্যবস্থাপকের দায়িত্ব নিয়ে অস্ট্রেলিয়া গমন করেন। এছাড়াও, দুইবার জাতীয় দল নির্বাচকমণ্ডলীর প্রধানের দায়িত্ব পালন করেন।
১৯৮৪ থেকে ১৯৮৮ সাল পর্যন্ত পাকিস্তান ক্রিকেট কন্ট্রোল বোর্ডের সম্পাদকের দায়িত্বে ছিলেন। পাশাপাশি, অনেকগুলো বছর লাহোর সিটি ক্রিকেট অ্যাসোসিয়েশনের সভাপতিত্ব করেন। অক্টোবর, ২০০৮ সালে পাকিস্তান ক্রিকেট বোর্ডের সভাপতি হিসেবে ঘোষিত হন। ৬ অক্টোবর, ২০০৮ তারিখে পাকিস্তানের রাষ্ট্রপতি ও পাকিস্তান ক্রিকেট বোর্ডের (পিসিবি) পৃষ্ঠপোষক আসিফ আলি জারদারি তাকে পিসিবি’র চেয়ারম্যান হিসেবে নিযুক্ত করেন। ২০০৮ সালে ৭০ বছর বয়সে নাসিম আশরাফের পদত্যাগের পর তাকে পাকিস্তান বোর্ডের পরবর্তী সভাপতি হিসেবে মনোনীত করা হয়।
এ সময়ে তিনি বেশকিছু বিতর্কের সাথে জড়িয়ে পড়েন। এ সময়ে ২০০৯ সালে শ্রীলঙ্কা দলের উপর গুলিবর্ষণের ঘটনা ঘটে ও অনেকগুলো আন্তর্জাতিক খেলা বিঘ্নিত হয়। এছাড়াও, চলতি ও সাবেক পিসিব কর্মকর্তাসহ পাকিস্তান সিনেটে তার সম্পর্কে সমালোচনার পরিবেশ সৃষ্টি হয়।
ক্রিকেট খেলা থেকে অবসর গ্রহণের পর পরবর্তী কয়েক দশক পাদুকা, মোটর সাইকেল / সাইকেল টায়ার ও টিউব প্রস্তুতকারী সংস্থা সার্ভিস ইন্ডাস্ট্রিজ পাকিস্তান নামীয় প্রতিষ্ঠানের পরিচালক হিসেবে কাজ করছেন। এ প্রতিষ্ঠানটি পাকিস্তানের স্টক এক্সচেঞ্জে তালিকাভূক্ত ও বার্ষিক বিক্রয় ৬ বিলিয়ন রূপী। ২০১৬ সাল মোতাবেক সার্ভিস টায়ারের পরিচালনা পরিষদের পরিচালক তিনি।
ক্রিস ম্যাথুজ
ক্রিস্টোফার ড্যারেল ক্রিস ম্যাথুজ (Chris Matthews; জন্ম: ২২ সেপ্টেম্বর, ১৯৬২) পশ্চিম অস্ট্রেলিয়ার কান্ডারডিন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া ও ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ বামহাতি ফাস্ট বোলার হিসেবে খেলতেন। এছাড়াও, বামহাতে নিচেরসারিতে ব্যাটিংয়ে পারদর্শী ছিলেন ক্রিস ম্যাথুজ।
প্রথম-শ্রেণীর ক্রিকেট
১৯৮৪-৮৫ মৌসুম থেকে ১৯৯৪-৯৫ মৌসুম পর্যন্ত ক্রিস ম্যাথুজের প্রথম-শ্রেণীর খেলোয়াড়ী জীবন চলমান ছিল। প্রতিভাবান বামহাতি ফাস্ট বোলার হিসেবে যথেষ্ট সুনাম কুড়িয়েছেন। পেস বোলিংয়ে সজীবভাব বজায় রেখেছিলেন। তবে, টেস্ট ক্রিকেট অঙ্গনে এ ধারা ধরে রাখতে পারেন। কুইন্সল্যান্ডের উদীয়মান বোলার ক্রেগ ম্যাকডারমটের সুন্দর বোলিংয়ের কারণে তিনি উপেক্ষিত হয়ে পড়েন।
১৯৮৮ সালে ল্যাঙ্কাশায়ার কাউন্টি ক্রিকেট ক্লাবের পক্ষে খেলার জন্যে চুক্তিবদ্ধ হন। কিন্তু, মাত্র তিনটি খেলায় অংশ নিতে পেরেছিলেন। এরপর ওয়েস্টার্ন অস্ট্রেলিয়ার পক্ষে খেলেন। তবে, দলে নিয়মিতভাবে খেলার সুযোগ পান। ফলশ্রুতিতে, ১৯৯০ সালে তাসমানিয়ান টাইগার্সে চলে যান। সেখানে তিনি বেশ সফল হন। ১৯৯৪-৯৫ মৌসুম শেষে অবসর গ্রহণের পূর্বে এ দলটিতে খেলে ১১৯ উইকেট লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ক্রিস ম্যাথুজ। ১৪ নভেম্বর, ১৯৮৬ তারিখে ব্রিসবেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ নভেম্বর, ১৯৮৮ তারিখে একই মাঠে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৮৬-৮৭ মৌসুমে ব্রিসবেন টেস্টের মাধ্যমে অভিষেক পর্ব সম্পন্ন হয় তার। তবে, অপ্রত্যাশিতভাবে ইংল্যান্ড দলের উন্নততর ব্যাটিংয়ের কারণে পরের টেস্ট থেকে দল নির্বাচকমণ্ডলী তাকে বাদ দেন। প্রথম স্পিনার হিসেবে পিটার স্লিপ ও পরবর্তীকালে ক্রেগ ম্যাকডারমটকে দলে নেয়া হয়। ১৯৮৮-৮৯ মৌসুমে ওয়েস্ট ইন্ডিজের বিপক্ষে সিরিজের প্রথম টেস্টে তাকে নেয়া হয়। খেলায় তিনি কোন উইকেট লাভে ব্যর্থ হন। তিনদিনেই পরাজয়ের কবলে পড়ে অস্ট্রেলিয়া দল।
গাণিতিক ধ্রুবক
গাণিতিক ধ্রুবক হলো এমন এক রাশি যা কোনো নির্দিষ্ট আলোচনার প্রাসঙ্গে অপ্রকরণশীল অথবা একটি চলক যার মান শুধু একটিই আছে এমন ধরে নেওয়া যায়।
গাণিতিক ধ্রুবকসমূহের সরাসরি অবদান রয়েছে গণিতের অধিকাংশ শাখায় (যেমন বীজগণিত, গাণিতিক বিশ্লেষণ অতঃপর ক্যালকুলাস, জ্যামিতি, টপোগণিত ইত্যাদি)। তদুপরি, গাণিতিক ধ্রুবকসমূহ বিজ্ঞানের বিভিন্ন শাখা (যেমন পদার্থবিজ্ঞান, রসায়ন, জীববিজ্ঞান ইত্যাদি)-সহ প্রকৌশলের বিভিন্ন ক্ষেত্র যেখানে গণিত প্রাসঙ্গিক সেসব ক্ষেত্রে বহুল ব্যবহৃত হয়।
গণিতে পাই (π), অয়লারের ধ্রুবক (e), সোনালী অনুপাত এবং বিজ্ঞান ও প্রকৌশলবিদ্যায় আলোর দ্রুতি (c), বোলট্জম্যান ধ্রুবক (k), সূক্ষ্ম-গঠন ধ্রুবক, অ্যাভোগাড্রো ধ্রুবক, প্ল্যাঙ্কের ধ্রুবক ইত্যাদি গাণিতিক ধ্রুবকের উদাহরণ।
পাই
পাই হলো যেকোনো বৃত্তের পরিধি ও ব্যাসের দৈর্ঘ্যের অনুপাত যা গ্রিক অক্ষর দ্বারা চিহ্নিত করা হয়।  একটি অমূলদ সংখ্যা যার মান ১০ দশমিকে ।
তথ্যসূত্র
বিষয়শ্রেণি:গণিত বিষয়শ্রেণি:ধ্রুবক
আইওটা
আইওটা (বড় হাতের Ι, ছোট হাতের অক্ষর ব্যবহার ι; ιώτα ) গ্রীক বর্ণমালার নবম বর্ণ। এটি ফিনিশীয় লিপির অক্ষর যোধ থেকে উৎপন্ন হয়েছে। এই অক্ষরটি থেকে যে অক্ষরগুলি এসেছে সেগুলির মধ্যে রয়েছে লাতিনের I|আই এবং J|জে, সিরিলিক আই (І, і), সিরিলিক ইই (Ї, ї), এবং জে (Ј, ј), এবং আইয়োটেটেড অক্ষরগুলো (যেমন ইউ (Ю, ю) ))।
গ্রীক সংখ্যার সিস্টেমে, আইওটার মান ১০।
আইওটা শব্দটি উপস্থাপন করে [i]। প্রাচীন গ্রিক ভাষায় এটি দীর্ঘ [iː] এবং সংক্ষিপ্ত [i] সংস্করণ উভয় ক্ষেত্রেই দেখা গিয়েছিল, তবে এই পার্থক্যটি কোয়েইন গ্রিক ভাষায় হারিয়ে গেছে।
আইওটা প্রথম উপাদান হিসাবে দীর্ঘ এবং সংক্ষিপ্ত উভয়ই স্বরযুক্ত উপাদান হিসাবে অংশ নিয়েছিল। যেখানে ফলিং ডিপথং-এ দ্বিতীয় উপাদান হিসাবে অংশ নিয়েছিল। যেখানে প্রথম উপাদানটি দীর্ঘ সেখানে আওটার উচ্চারণে হারিয়ে যায় এবং পলিটোনিক অর্থোগ্রাফিতে আইওটা সাবস্ক্রিপ্ট হিসাবে লেখা হয়, অন্য কথায় খুব স্বল্প হিসাবে - মূল স্বরবর্ণের অধীনে। উদাহরণগুলির মধ্যে ᾼ ᾳ ῌ ῃ ῼ ῳ অন্তর্ভুক্ত ῳ প্রাক্তন ডিপথংগুলি কোইন গ্রিক ভাষায় সরল স্বরগুলির জন্য ডিগ্রাফ হয়ে ওঠে।
এই শব্দটি একটি সাধারণ ইংরেজি বাক্যাংশে ব্যবহৃত হয়, "একটি আইওটাও নয়", যার অর্থ "সামান্যতম পরিমাণ নয়", নিউ টেস্টামেন্টের একটি বাক্যাংশের (ম্যাথু 5:18): "যতক্ষণ না স্বর্গ ও পৃথিবী চলে যায়, একটি আইওটা নাই, একটা বিন্দুও নাই, ( কিং জেমস সংস্করণ : '[একটি জোট বা একটি শিরোনাম' নয়)) সমস্ত কাজ সম্পন্ন না হওয়া পর্যন্ত আইন থেকে পাস করবে। " এটি হিব্রু বর্ণমালার সবচেয়ে ক্ষুদ্রতম অক্ষর আইওতা, ক্ষুদ্রতম বর্ণ বা সম্ভবত যোধকে বোঝায়।
জট (বা ইয়ট) শব্দটি আইওটা থেকে এসেছে।
জার্মান, পর্তুগিজ এবং স্পেনীয় ভাষার জে (জোট / জটা) অক্ষরের নাম আইওটা থেকে প্রাপ্ত।
কাপিং থেরাপি
thumb|কাপিং থেরাপির সরঞ্জাম কাপিং থেরাপি (Cupping therapy) হচ্ছে একটি বিকল্প চিকিৎসাপদ্ধতি, যেখানে ত্বকের উপর কোন একটি নির্দিষ্ট স্থানে চোষণ বা শোষণ (রক্ত) এর ব্যবস্থা করা হয়। কাপিং থেরাপিকে ছদ্মবিজ্ঞান হিসেবে চিহ্নিত করা হয়েছে। কাপিং থেরাপি যে স্বাস্থ্যের জন্য উপকারী, তেমন কোন ভাল প্রমাণ পাওয়া যায় নি। সেই সাথে কাপিং থেরাপিতে, বিশেষ করে ফায়ার কাপিং ও ওয়েট কাপিং এর ক্ষেত্রে ক্ষতির সম্ভাবনাও থাকে।
কার্যকারিতা
বৈজ্ঞানিক প্রমাণের দ্বারা কাপিং সমর্থিত নয়। কাপিং থেরাপির পক্ষে একটি সাম্প্রতিক প্রমাণের উপর দেয়া ২০১৪ সালের একটি রিভিউতে বলা হয়, " (এই গবেষণার) অযৌক্তিক নকশা ও দুর্বল গবেষণার মানের জন্য বলা যাচ্ছে যে, কাপিং থেরাপির চিকিৎসাশাস্ত্রীয় প্রমাণ খুবই নিম্নমানের"। ২০১১ সালের একটি রিভিউতে বলা হয়, "বেশিরভাগ স্বাস্থ্য সমস্যার জন্য কাপিং থেরাপির কার্যকারিতা ভালভাবে নথিবদ্ধ নয়", এবং যে রিভিউগুলো ব্যাথার চিকিৎসা হিসেবে কাপিং থেরাপির কার্যকারিতার কথা বলছে সেগুলো "মূলত নিম্ন মানের প্রাথমিক গবেষণার উপর ভিত্তি করে করা"। আমেরিকান ক্যান্সার সোসাইটি থেকে বলা হয়, "কাপিং থেরাপি যে স্বাস্থ্যের জন্য উপকারী, তা এপর্যন্ত পাওয়া কোন বৈজ্ঞানিক প্রমাণ সমর্থন করে না", এবং সেই সাথে এই চিকিৎসাপদ্ধতিতে ত্বকের ফোস্কা পড়ার অল্প ঝুঁকিও থাকে।
সাইমন সিংহ এবং এডজার্ড আরনেস্ট তাদের ২০০৮ সালের প্রকাশিত গ্রন্থ ট্রিক অর ট্রিটমেন্ট -এ লেখেন, কোন স্বাস্থ্যসমস্যার ক্ষেত্রে যে কাপিং থেরাপির কোন উপকারী ভূমিকা আছে, সেরকম কোন সাক্ষ্যপ্রমাণ নেই। বিকল্প চিকিৎসাপদ্ধতির সমালোচকগণ, যেমন হ্যারিয়েট হল এবং মার্ক ক্রিসলিপ কাপিংকে "অর্থহীন ছদ্মবিজ্ঞান" ("pseudoscience nonsense"), বিখ্যাতদের খ্যাপামি ("a celebrity fad") এবং "অর্থহীন কথাবার্তা" ("gibberish") হিসেবে উল্লেখ করেন, এবং তারা পর্যবেক্ষণ করে বলেন, এরকম কোন সাক্ষ্যপ্রমাণ নেই যে কাপিং প্লাসিবো এর চেয়ে ভাল কাজ করে। ফার্মাকোলজিস্ট ডেভিড কল্কহুওন লেখেন, কাপিং পদ্ধতিতে স্বাস্থ্যের উপকার হওয়া, একটি "হাস্যকর... এবং চরম মাত্রায় অসম্ভব ব্যাপার"। চিকিৎসক ডেভিড গরস্কি এই পদ্ধতি পর্যবেক্ষণ করে বলেন, "... এটিতে কেবল স্বাস্থ্যঝুঁকিই রয়েছে, কোন স্বাস্থ্যগত উপকারিতা নেই। আধুনিক চিকিৎসাশাস্ত্রে এর কোন জায়গায় নেই, অথবা অন্তত কোন জায়গা থাকা উচিৎ নয়।"
নিরাপত্তা
অকার্যকারী হলেও, কোন প্রসিক্ষিত পেশাদারের দ্বারা কোন স্বাস্থ্যবান ব্যক্তির উপর এটির প্রয়োগ করা হলে এটি সাধারণত নিরাপদ। কাপিং এর ফলে কালশিটে দাগ পড়তে পারে, ত্বকে ফোস্কা পড়তে পারে, ব্যাথা হতে পারে, এবং/অথবা ত্বকে সংক্রমণও হতে পারে। আর তাই এই সাইড এফেক্টগুলোর কারণে যেসব ব্যক্তির মধ্যে স্বাস্থ্য সমস্যা আছে তাদের জন্য কাপিং থেরাপি গ্রহণ করা ঠিক নয়। ২০১৬ সালে কম্বোডিয়ার স্বাস্থ্য মন্ত্রণালয় থেকে সতর্ক করা হয় যে, কাপিং থেরাপি স্বাস্থ্যের জন্য ঝুঁকিপূর্ণ হতে পারে, এটি বিশেষ করে তাদের জন্য বিপজ্জনক হতে পারে যাদের উচ্চ রক্তচাপ ও হৃদরোগ আছে।
গবেষকগণ বলেন, কাপিং থেরাপি ক্ষতিকর, বিশেষ করে যারা ক্ষীণকায় বা স্থূলকায়, তাদের জন্য এটি ক্ষতিকর: জ্যাক রাসো (১৯৯৭) এর মতে, কাপিং থেরাপির ফলে রক্তের কৈশিক জালিকা স্ফীত হয়, কলাসমূহে অতিমাত্রা রক্তরস সঞ্চিত হয়, এবং রক্ত নালীগুলো ফেঁটে যায়।
কাপিং থেরাপি এর ক্ষতিকর প্রভাবসমূহকে দুইভাগে ভাগ করা যায়। একটি হচ্ছে স্থানিক ক্ষতিকর প্রভাব বা লোকাল এডভার্স ইভেন্টস, আরেকটি হল তন্ত্রগত ক্ষতিকর প্রভাব বা সিস্টেমিক এডভার্স ইভেন্টস। স্থানিক ক্ষতিকর প্রভাবের মধ্যে দাগ পড়া, ফোস্কা পড়া, ত্বকে সংক্রমণ হওয়া, প্যানিকিউলাইটিস, ফোড়া ওঠা, যেখানে কাপিং করা হয় সেখানে ব্যাথা হওয়া ইত্যাদি রয়েছে। তন্ত্রগত ক্ষতিকর প্রভাবের মধ্যে রয়েছে রক্তশূন্যতা, মাথা ঘোরা, ভ্যাসোভেগাল এটাক, মাথা ব্যাথা ও বমি ভাব।
ফায়ার কাপিং এর ক্ষেত্রে কাপিং এর স্থানে কখনও কখনও কম থেকে চরম মাত্রার ফোস্কা পড়তে পারে, এবং এরফলে রোগীকে হাসপাতালে স্থানান্তর করে আহত স্থানটিকে ঠিক করার জন্য স্কিন গ্রাফটিং করার প্রয়োজনও হতে পারে। কাপিং থেরাপিতে অসতর্কতাবশত দাহ্য পদার্থ ব্যবহার করার কারণে, এগুলোর অতিরিক্ত ব্যবহার ও শরীরে ছিটকে পড়ার কারণেও ফোস্কা পড়তে পারে।
কালাপাহাড়িয়া ইউনিয়ন
কালাপাহাড়িয়া ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ৫৬.৯৩ কিমি২ (২১.৯৮ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৯৮১ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৬টি।
ইয়েভগেনি রোশাল
ইয়েভগেনি রোশাল (Евгений Рошал) (জন্ম ১০ই মার্চ, ১৯৭২, চেলিয়াবিন্‌স্ক, রাশিয়া) একজন রুশ সফটওয়্যার প্রকৌশলী। তিনি মূলত নিচের সফটওয়্যারগুলির নির্মাতা হিসেবে বিখ্যাত:
রোশাল রাশিয়ার দক্ষিণ উরাল সরকারি বিশ্ববিদ্যালয়ের ইলেকট্রনিক্স বিভাগ থেকে স্নাতক ডিগ্রী লাভ করেন।
রার কম্প্রেশন অ্যালগরিদম আনুষ্ঠানিকভাবে তার বড় ভাই আলেকজান্ডারের মালিকানাধীন, কারণ রোশালের "একই সময়ে সফটওয়্যার ডেভেলপমেন্ট এবং কপিরাইট-সম্পর্কিত সমস্যা নিয়ে চিন্তা করার সময় নেই।"
কোরিয়া বাস্কেটবল অ্যাসোসিয়েশন
কোরিয়া বাস্কেটবল অ্যাসোসিয়েশন (কেবিএ) (대한농구협회) দক্ষিণ কোরিয়ার বাস্কেটবলের পরিচালনা পর্ষদ। এটি ১৯২৫ সালে সিউলে প্রতিষ্ঠিত হয়। কোরিয়া বাস্কেটবল অ্যাসোসিয়েশন আন্তর্জাতিক বাস্কেটবল ফেডারেশনের এবং এশিয়া বাস্কেটবল ফেডারেশনের সদস্য। ফেডারেশন বর্তমান সভাপতি হচ্ছেন পাং ইয়াল। কোরিয়া বাস্কেটবল অ্যাসোসিয়েশন কোরিয়া জাতীয় বাস্কেটবল দল এবং কোরিয়া নারী জাতীয় বাস্কেটবল দল  এই দুইটি দলকে পরিচালনা করেন।
বেসরকারী শিক্ষা প্রতিষ্ঠান শিক্ষক ও কর্মচারী অবসর সুবিধা বোর্ড
বেসরকারী শিক্ষা প্রতিষ্ঠান শিক্ষক ও কর্মচারী অবসর সুবিধা বোর্ড বাংলাদেশ সরকারের অধীনস্থ একটি বোর্ড যা বেসরকারি শিক্ষা প্রতিষ্ঠান শিক্ষক ও কর্মচারী কল্যাণ ট্রাস্টের সাথে বেসরকারী শিক্ষকদের পেনশন কার্যক্রম পরিচালনা করে।
ইতিহাস
বেসরকারী শিক্ষকের পেনশন প্রদান ও পরিচালনার জন্য ২০০২ সালে বেসরকারী শিক্ষা প্রতিষ্ঠান শিক্ষক ও কর্মচারী অবসর সুবিধা বোর্ড প্রতিষ্ঠিত হয়েছিল। অবসর গ্রহণের পর শিক্ষকরা বোর্ডের কাছ থেকে কল্যাণ ও অবসর গ্রহণের সুবিধা পান। বোর্ডের নিয়ম অনুসারে শিক্ষকরা ৬০ বছর বয়সে অবসর গ্রহণ করেন এবং তাদের সুবিধাগুলো পাওয়া শুরু করতে পারেন। এর মধ্যে মৃত্যু ঘটলে এই সুবিধাগুলি তাদের নিকটবর্তী পরিবারের সদস্যরা পান।
বাংলাদেশ শিক্ষিকা ইউনিয়ন, শিক্ষক ইউনিয়ন, ২০১৮ সালে তাদের বেতনের ছয় শতাংশ থেকে দশ শতাংশে কেটে নেওয়ার সরকারি আদেশের প্রতিবাদ জানিয়েছিল। ২০১৭ সালে প্রথম প্রস্তাব করা হলে ন্যাশনাল ফ্রন্ট অফ টিচার্স অ্যান্ড এমপ্লয়িজ নামে শিক্ষকদের আরেকটি ইউনিয়ন এই পদক্ষেপের প্রতিবাদ করেছিল। প্রধানমন্ত্রী শেখ হাসিনা নভেম্বর ২০১৮ সালে বোর্ডকে ১০০ মিলিয়ন টাকা বরাদ্দ করেছিলেন।
আগস্ট ২০১৯ সালে প্রধানমন্ত্রী শেখ হাসিনা বোর্ডকে ২৫০ মিলিয়ন টাকা সরবরাহ করেছিলেন।
ওয়াইয়ার্ড (ম্যাগাজিন)
ওয়াইয়ার্ড (Wired) একটি সম্পূর্ণ রঙিন মার্কিন মাসিক ম্যাগাজিন যাতে সংস্কৃতি, অর্থনীতি ও রাজনীতির উপর প্রযুক্তির প্রভাব আলোচিত হয়। ম্যাগাজিনটি ১৯৯৩ সাল থেকে প্রকাশিত হচ্ছে। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহর-ভিত্তিক কন্ডে নাস্ট পাবলিকেশনস ম্যাগাজিনটির মালিক। এটি মুদ্রিত এবং অনলাইন উভয়ভাবেই প্রকাশিত হয়।
thumb|upright=.85|Wired ভবন :সান ফ্রান্সিসকো শহরে অবস্থিত
প্রধান সম্পাদক: Gideon Lichfield
প্রাক্তন সম্পাদকগন: Kevin Kelly ,Louis Rossetto,Chris Anderson
ইতিহাস
শুরু দিক থেকেই মাগাজিনটির সম্পাদকীয় দৃষ্টি ভঙ্গি তে Tecno-Utopian -এর প্রতিষ্ঠাতা Ian charles Stewart এবং তাঁর সহযোগী Kevin Kelly এ দুজনের উল্লেখযোগ্য প্রভাব লক্ষণীয় ছিল।
সূত্র
খাদকান্দা ইউনিয়ন
খাদকান্দা ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ৩১.০৮ কিমি২ (১২.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৫৩২ জন। ইউনিয়নটিতে মোট গ্রামের সংখ্যা ২৯টি ও মৌজার সংখ্যা ৬টি।
ছোটগল্পকার
ছোটগল্পকার কারা?
ছোটগল্পকার জীবনের সামগ্রিক দিকটিকে ঔপন্যাসিকের মতো বিস্তারিতভাবে বর্ণনা না করে বরং এর খণ্ডাংশকে পরিবেশন করেন। এজন্য সার্থক ছোটগল্পকার বলতে আমরা তাকেই বুঝি, যিনি জীবনের কোনও একটি বিশেষ ঘটনার ওপর আলোকপাত করেন এবং লেখাকে যথাসম্ভব বাহুল্যবর্জিত, রসঘন ও নিবিড় করে তোলেন। ছোটগল্পকার তার গল্পের প্রারম্ভ ও প্রাক্কাল যথাসম্ভব নাটকীয় রাখবার চেষ্টা করেন।
বিশ্বসাহিত্যে ছোটগল্পকার
বিশ্বসাহিত্যে ছোটগল্প লিখেছেন এমন অনেক কালজয়ী সাহিত্যিক রয়েছেন। যেমনঃ লিও তলস্তয়, এডগার অ্যালান পো, মার্ক টোয়েন, গাব্রিয়েল গার্সিয়া মার্কেস, ফ্রান্‌ৎস কাফকা, মিলান কুন্ডেরা প্রমুখ।
বাংলা সাহিত্যে ছোটগল্পকার
বাংলা সাহিত্যে প্রতিষ্ঠিত লেখকদের প্রায় সবাই ছোটগল্প লিখেছেন। এর মধ্যে আছেন বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, বনফুল, বিভূতিভূষণ বন্দ্যোপাধ্যায়, সৈয়দ ওয়ালীউল্লাহ, আখতারুজ্জামান ইলিয়াস, শীর্ষেন্দু মুখোপাধ্যায়, সুনীল গঙ্গোপাধ্যায়, হুমায়ুন আহমেদ প্রমুখ।
ইউরিদিস
ইউরিদিস গ্রিক পুরাণ এর একটি নারী চরিত্র। ইউরিদিস কোন দেবী ছিলেন না বরং তিনি ছিলেন এক মানবী। তাই তিনি সাপের কামড়ে মারা যান।
পুরাণে প্রচলিত গল্প
অর্ফিয়ুস ও ইউরিদিসের গল্প গ্রিক পুরাণে ভালবাসার এক অমর উপাক্ষান হিসাবে এখনো প্রচলিত আছে।
অর্ফিয়ুস এর সাথে প্রণয়
ইউরিদিস মূলত একজন বনপরী ছিলেন। যখন অর্ফিয়ুস বীণা বাজিয়ে বনে বাদাড়ে ঘুরছেন তখন তিনি ইউরিদিসকে দেখে বিমোহিত হয়ে যান। আবার ইউরিদিসও অর্ফিয়ুসের সুরে মুগ্ধ হয়ে যান।
ইউরিদিসের মৃত্যু
যত দিন যায় তাদের প্রেম আরো গভীর হতে থাকে। এক পূর্ণিমা রাতে অর্ফিয়ুস ও ইউরিদিস বিয়ে করে ফেললেন। বিবাহের পরে তারা বনপথে চাঁদের আলোয় দুজন বাড়ি ফিরছিলেন।
এদিকে ইউরিদিসকে পছন্দ করত আরিস্তেয়ুস নামে এক মেষপালক। আরিস্তেয়ুস ঈর্ষায় ও রাগে তাদের হত্যা করতে চাইল। এতে ইউরিদিসও অর্ফিয়ুস সেখান থেকে পালিয়ে যান। দৌড়াতে দৌড়াতে ইউরিদিস এর পা সাপের গর্তে পড়ে ও সাপে ছোবলে ইউরিদিসের মৃত্যু হয়।
কুমেদপুর ইউনিয়ন
কুমেদপুর বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৪নং কুমেদপুর ইউনিয়ন।
নামকরণের ইতিহাস
কুমেদপুর ইউনিয়নের ইতিহাস অনেক দিনের পুরানো। এক সময় এখানে অনেক রাজা জমিদার বাস করতেন। কথিত আছে মুঘল আমলে আখিরা নদীর সঙ্গে কয়েকটি বিল আছে যাহা কুমেদপুর গ্রামের আশেপাশে অবস্থিত। যেমনঃ ঘুঘার বিল, ধন তোলার বিল, মাল তো্লার বিল, পুয়াগাড়ীর বিল এবং জালনগাড়ী বিলে অসংখ্য পদ্মফুল ফুটত। এই পদ্ম ফুল 'কুমদ ফুল' হিসেবে পরিচিত। তারই সুত্রধরে এই গ্রামকে 'কুমদ' থেকে কুমেদপুর নাম রুপান্তরিত করা হয়েছে। আবার কেউ কেউ বলেন, এক কালে এই এলাকা হিন্দু রাজাদের দখলে ছিল। তেমন এক রাজার নাম ছিল রাজা গৌরি চন্দ্র পাল। তার একজন সুন্দরী মেয়ে ছিল নাম ছিল তার 'কুমোদিনী'। তারই নাম অনুসারে এই গ্রামের নাম কুমেদপুর করন করা হয়েছে বলে অনেকের ধারণা। ।
অবস্থান
রংপুর জেলা হতে ৪০ কি.মি. দক্ষিণ দিকে এবং পীরগঞ্জ উপজেলা হতে ১৫ কি.মি. উত্তর-পশ্চিম দিকে আখিরা নদী-র কোল ঘেষে অবস্থিত। ৪নং কুমেদপুর ইউনিয়নের উত্তরে ৩নং বড়দরগাহ্ ইউনিয়ন ও ২নং ভেন্ডাবাড়ী ইউনিয়ন, দক্ষিণে ৮নং রায়পুর ইউনিয়ন, পূর্বে ৯নং পীরগঞ্জ ইউনিয়ন, পশ্চিম দিকে ২নং ভেন্ডাবাড়ী ইউনিয়ন ও ৫নং মদনখালী ইউনিয়ন অবস্থিত।
জনসংখ্যার উপাত্ত
কুমেদপুর ইউনিয়নের মোট জনসংখ্যা ২০,৭০৪ জন (প্রায়) (২০১১ সালের আদমশুমারি অনুযায়ী)
শিক্ষা
২০০১ সালের শিক্ষা জরিপ অনুযায়ী কুমেদপুর ইউনিয়নের শিক্ষার হার ৫৩.২৩%।
বাজার
ইউনিয়নটিতে দুটি বাজার আছে ।।যথা—
ডিম্বকমূল
ডিম্বকমূল (থেকে গ্রিক χάλαζα "শিলাবৃষ্টি"; বহুবচন chalazas বা chalazae, ) পাখি এবং সরীসৃপের ডিমের ভিতরের কাঠামো  এবং উদ্ভিদ ডিম্বকের অংশ। এটি বৃহৎ কাঠামোর মধ্যে কুসুম বা নিউসেলাসকে ধরে রাখে।
প্রাণীদের মধ্যে
থাম্ব|একটি মুরগির ডিমের অভ্যন্তরীণ অংশ যাতে ডিম্বকমূল পরিষ্কারভাবে দৃশ্যমান। বেশিরভাগ পাখির ডিম (সরীসৃপ নয়) মধ্যে, ডিম্বকমূল টিস্যুর দুটি সর্পিল ব্যান্ড যা সাদা (অ্যালবুমিন) মাঝখানে কুসুম ধরে রাখে। ডিম্বকমূলের কাজ হচ্ছে কুসুমকে ধরে রাখা। বেকিংয়ের সময়, ডিম্বকমূল মাঝেমধ্যে একটি অভিন্ন গঠন নিশ্চিত করার জন্য অপসারণ করা হয়।
উদ্ভিদ
উদ্ভিদের ডিম্বকে, ডিম্বকমূলটি ডিম্বকরন্ধ্রের  বিপরীতে অবস্থিত। এটি সেই টিস্যু যেখানে বহিঃআবরণ  এবং নিউসেলাস পরস্পর যুক্ত হয়। উদ্ভিদ থেকে পুষ্টি উপাদান ডিম্বকনাড়ী  এবং বাইরের আবরণের  ভাস্কুলার টিস্যুর মাধ্যমে ডিম্বকমূলের মাধ্যমে নিউসেলাসের মধ্যে ভ্রমণ করে। একটি সপুষ্পক ফুল গাছে ডিম্বকের ভিতরে ভ্রূণথলি বিকাশের সময়, ডিম্বকমূল প্রান্তের তিনটি কোষ প্রতিপাদ কোষে পরিণত হয়।
ডিম্বকমূলীয় প্রবেশগামিতা
বেশিরভাগ সুপুষ্পক উদ্ভিদে, পরাগ টিউব নিষিক্তকরণের জন্য (পরোগ্যামি) জন্য ডিম্বকের ডিম্বকরন্ধ্রের মাধ্যমে  ডিম্বকে  প্রবেশ করে। ডিম্বকমূলীয় নিষিক্তকরণে, পরাগটিউবগুলি ডিম্বকরন্ধ্রের পরিবর্তে ডিম্বকমূলের মধ্য দিয়ে ডিম্বকে প্রবেশ করে।  ডিম্বকমূলীয় প্রবেশগামিতা(চালজোগ্যামি) প্রথম মেলকিউর ট্রিউব কর্তৃক ক্যাসুয়ারিনাসি পরিবারের একচ্ছত্র উদ্ভিদ প্রজাতিতে আবিষ্কৃত হয়, কিন্তু তারপর থেকে অন্যদের মধ্যেও দেখা যায়।উদাহরণস্বরূপঃ পেস্তা এবং আখরোটে।
তিব্বত স্বায়ত্তশাসিত অঞ্চল
তিব্বত স্বায়ত্তশাসিত অঞ্চল (TAR), বা শিচাং স্বায়ত্তশাসিত অঞ্চল,  সংক্ষেপে  তিব্বত বা শিচাং হচ্ছে গণপ্রজাতন্ত্রী চীনের একটি আঞ্চলিক পৰ্যায়ের স্বায়ত্তশাসিত অঞ্চল। তিব্বত অঞ্চলকে প্রতিস্থাপিত করে এই অঞ্চলকে আনুষ্ঠানিক ভাবে ১৯৬৫ সালে প্রতিষ্ঠা করা হয়, গণপ্ৰজাতন্ত্ৰী চীনের চীন গণরাজ্য থেকে লাভ করা প্রশাসনিক অঞ্চল হিসেবে, কাশাগ থেকে বরখাস্ত করে ১৯৫৯ সালের তিব্বতী আন্দোলনের প্ৰায় ৫ বছর পর এবং ১৯৫১ সালের তিব্বতকে গণপ্ৰজাতন্ত্ৰী চীনে অন্তর্ভুক্তি করার  প্ৰায় ১৩ বছর পর।
চীনের ভেতর একে একটি স্বায়ত্তশাসিত অঞ্চল হিসেবে চিহ্নিত করা হয়। এই অঞ্চলের বর্তমান সীমারেখা ১৮ শতকে নির্ধারিত করা হয় এবং যা জাতিগত-সাংস্কৃতিক তিব্বতের অৰ্ধাংশসহ। আয়তনে অঞ্চল নিয়ে তিব্বত স্বায়ত্তশাসিত অঞ্চল চীনের জিংজিয়াং অঞ্চলের পর দ্বিতীয় সৰ্ববৃহৎ অঞ্চল, এমনকি পার্বত্য এবং দুর্গম পরিবেশের অঞ্চল হওয়ার জন্য চীনের সবচেয়ে কম ঘনবসতিপূর্ণ প্রশাসনিক অঞ্চল।
ইতিহাস
বৰ্তমান কালের পণ্ডিতরা এখনও এই বিষয়ের ওপর বিতৰ্ক করেন যে চীনা মিং বংশ(১৩৬৮-১৬৪৪) এবং তিব্বতের মধ্যে প্রকৃত সম্পৰ্ক কেমন ছিল, ১৩-১৪ শতকে মংগোলরা তিব্বত দখল করার এবং ইউয়ান প্ৰশাসনিক শাসনের পর চীনা মিং বংশই প্ৰকৃত অৰ্থে তিব্বতের ওপর সাৰ্বভৌম নিয়ন্ত্ৰণ রেখেছিল কিন? ১৭২০ সাল থেকে তিব্বত চীন এবং কিং বংশের প্ৰশাসনিক শাসনের অধীনে রক্ষিত হয়ে আসছিল, ১৯১২ সাল থেকে ১৯৫০ সাল পর্যন্ত জিনহাই বিপ্লব এবং চীনা সরকারের জাপানীদের সাথে দ্বিতীয় বিশ্বযুদ্ধে ব্যস্ত থাকার জন্য তিব্বত বিচ্ছিন ছিল। জাতিগত-সাংস্কৃতিক তিব্বতের অন্যান্য অঞ্চলসমূহ (অৰ্থাৎ পূর্ব খাম এবং আমডো) ও ১৮ শতকের মধ্যভাগে চীনা বংশগত শাসনের অধীন ছিল বৰ্তমানে এই অঞ্চলসমূহ কিংহাই, গানসু, সিচুয়ান এবং য়ুন্নান অঞ্চলের অন্তৰ্গত।
১৯৫০ সালে চীনের গণ মুক্তি সেনা তিব্বতী সেনাবাহিনীক চামডো শহরের নিকট এক যুদ্ধে পরাজিত করে। ১৯৫১ সালে তিব্বতের প্ৰতিনিধিরা চীনা কেন্দ্ৰীয় গণ সরকারের সাথে একটা ১৭ দফা চুক্তি স্বাক্ষর করে, যার ফলস্বরূপ তিব্বত চীনের সাৰ্বভৌম দখলদারিত্ব লাভ করার সাথে সাথে তিব্বত চীনের অঙ্গ রাষ্ট্রে পরিণত হয়। চুক্তিপত্রটি কয়েক মাস পর লাছা'তে অনুমোদন করা হয়।  যদিও ১৭ দফা এই চুক্তিপত্রটিতে দালাই লামাকে স্বায়ত্তশাসনের ভার প্ৰদান করা হয়েছিল, ১৯৫৫ সালে সাম্যবাদী কায়দায় "তিব্বত স্বায়ত্তশাসিত অঞ্চলের প্ৰস্তুতি সমিতি" গঠন করা হয় এক সমপৰ্যায়ের শাসন বব্যস্থা চালানোর জন্য। ১৯৫৯ সালে দালাই লামা ভারত পালিয়ে আসেন এবং ১৭ দফা চুক্তিপত্রটি বর্জন করা হয়। ১৯৬৫ সালে এইভাবে তিব্বত স্বায়ত্তশাসিত অঞ্চল গঠিত হল, যার মৰ্যাদা অন্যান্য চীনা অঞ্চলের সমান।
ভৌগোলিক পরিবেশ
তিব্বত স্বায়ত্তশাসিত অঞ্চল পৃথিবীর সর্বোচ্ছ স্থান তিব্বতীয় মালভূমিতেতে অবস্থিত। উত্তর তিব্বতীয় ঢালু গড়ে এর ও বেশি। নেপালের সাথে তিব্বত সীমান্তে মাউন্ট এভারেস্ট অবস্থিত।
প্রশাসনিক অঞ্চল
স্বায়ত্তশাসিত অঞ্চলটি সাতটি প্রশাসনিক অঞ্চলে বিভক্ত: পাঁচটি স্বায়ত্তশাসিত অঞ্চল এবং দুইটি প্রশাসনিক অঞ্চল।
এই প্রশাসনিক অঞ্চলনসমূহ মোট ৬৮টি প্রদেশ পর্যায়ের প্রশাসনিক উপবিভাগে এবং পাঁচটি জেলাঃ (লাসা, দইলুংডেগেন, সামযুবযে, কারুব, বায়ি, and নেডং) আছে।
ধর্ম
তিব্বতের অধিকাংশ মানুষ বৌদ্ধধর্মাবলম্বী। তিব্বতি জনগোষ্ঠী মহাযান মতে তিব্বতি বৌদ্ধধর্ম চর্চা করে থাকে।
"আরামদায়ক গৃহ ব্যবস্থা"
২০০৬ সালের শুরু থেকেই, পরম্পরাগত এবং যাযাবরের ন্যায় পশু পালনকারী ২৮০০০০ তিব্বতীদের বল প্ৰয়োগ করে গ্রাম এবং শহরে সরিয়ে নেয়া হয়। সেই অঞ্চলসমূহে নতুন নতুন গৃহ নিৰ্মাণের সাথে পূৰ্ব থেকে নির্মিত গৃহসমূহকে পুনরায় নিৰ্মাণ করে মোট ২০ লাখ লোকের বাসযোগ্য করা হয়। কম মানের ঘরে থাকা লোকদের সরকারি মানের সাথে খাপ খাইয়ে নিজ গৃহ পুনৰ্নিৰ্মাণ করতে বলা হয়। যার প্ৰায় খরচ বাসিন্দাদের ব্যাংকের ধারের মাধ্যমে বহন করতে হয়েছিল। কিংহাইতে প্ৰথম শুরু হওয়া জনসংখ্যা স্থানান্তর কর্মসূচীকে "আরামদায়ক গৃহ ব্যবস্থা" বলা হয়েছে যেখানে ৩০০০০০ যাযাবরদের স্থান দেওয়া হয়। এবং এটি "নব সমাজবাদী গ্রাম নিৰ্মাণ" কর্মসূচীর অন্তৰ্গত। তিব্বতী সংস্কৃতির ওপর এর প্ৰভাবকে দেশত্যাগী এবং মানবাধিকার গ্রুপসমূহ উভয়ে সমালোচনা করেছে। কেবল কৃষি কাজ জানা স্থানান্তরিত লোকেদের কর্মসংস্থান পেতে অসুবিধায় ভোগে। তাই আয়ের অভাব সরকারি সমৰ্থন কাৰ্যক্ৰমে ক্ষতি পূরণ করেছে। ২০১১ সালে ঘোষণা করা হয় যে ২০০০০ কমিউনিস্ট পাৰ্টি ক্যাডারকে নতুন শহরে স্থান দিয়া হবে।
অর্থনীতি
জীবন জীবিকার জন্য তিব্বতীয়রা ঐতিহ্যগতভাবে কৃষিকাজের উপর নির্ভরশীল। চীনা অর্থনৈতিক সংস্কার এর প্রভাবে ১৯৮০ সালে,তিব্বতে ট্যাক্সি চালনা এবং হোটেল ব্যবসা সহজলভ্যতা লাভ করে। ২০১১ সালে,তিব্বতরে মোট দেশজ উৎপাদন৬০.৫ বিলিয়ন(US$9.60 billion) ইউয়ান অতিক্রম করে যায়, যা ২০০০ সালের চেয়ে সাত গুন বেশি অর্থাৎ ১১.৭৮ বিলিয়ন(US$1.47 billion) ইউয়ান ছিল। ২১ শতকের প্রথম থেকেই অর্থনৈতিক প্রবৃদ্ধি বছরে শতকরা ১০ হারে বৃদ্ধি পাচ্ছে।
পর্যটন
বিদেশি পর্যটকরা তিব্বত স্বায়ত্তশাসিত অঞ্চল প্রথম ভ্রমনের সুযোগ পায় ১৯৮০ সালে। তখন প্রধান আকর্ষণ ছিল লাসায় অবস্থিত পোতালা প্রসাদ, এছাড়াও আরো অনেক আকর্ষণীয় স্থানের মধ্যে রয়েছে- জোখাং মন্দির, নামতসু হ্রদ, এবং তাশিলহুনপ আশ্রম।
বিমানবন্দর
তিব্বতে কয়েকটি বেসামরিক বিমানবন্দর হচ্ছে লাসা গঙ্গার বিমানবন্দর, কামডো বাগডা বিমানবন্দর, নিয়িংছি বিমানবন্দর, এবং গুন্সা বিমানবন্দর।
গাড়ি প্রদেশের গুন্সা বিমানবন্দর ১লা ২০১০ সালে যাত্রা শুরু করে, যা চীনের তিব্বত স্বায়ত্তশাসিত অঞ্চলের চতুর্থ বেসামরিক বিমানবন্দর ।
জিগেজ এর পীচ বিমানবন্দর ৩০ অক্টোবর ২০১০ সালে সম্পূর্ণ করা হয়।
সমুদ্র পৃষ্ট থেকে ৪৪৩৬ মিটার উচ্চতার নাজ্ঞু দাগ্রিং বিমানবন্দর হচ্ছে ২০১৪ সালে পৃথিবীর সবথেকে উঁচু বিমানবন্দর।
হারিকেন স্যান্ডি
হারিকেন স্যান্ডি (Hurricane Sandy) হচ্ছে প্রলয়ঙ্করী গ্রীষ্মমণ্ডলীয় ঘূর্ণিঝড় যা আটলান্টিক মহাসাগর থেকে ২০১২ সালের অক্টোবরের শেষ দিকে সৃষ্ট হয়েছে। এ ঘূর্ণিঝড়ের প্রভাবে ইতোমধ্যেই জ্যামাইকা, বাহামা, হাইতি, যুক্তরাষ্ট্র, কানাডা প্রমূখ দেশসমূহে ব্যাপক ক্ষয়ক্ষতি, জলোচ্ছাস, ব্যাপক বৃষ্টিপাত, নিম্নাঞ্চল তলিয়ে গেছে, বিদ্যুতের খুঁটি ওপড়ে গেছে। প্রাণহানি ঘটেছে ১২৭জন লোকের। আর্থিক মানদণ্ডে ক্ষতিগ্রস্ত দেশসমূহের প্রায় ২৫ বিলিয়ন মার্কিন ডলার ক্ষতি হয়েছে। আঠারোতম গ্রীষ্মমণ্ডলীয় ঘূর্ণিঝড, আঠারোতম নামকরণকৃত ঝড় এবং ২০১২ সালে আটলান্টিকে উদ্ভূত হারিকেন মৌসুমের দশম ঘূর্ণিঝড় হিসেবে হারিকেন স্যান্ডির অবস্থান। বৃহত্তম এ হারিকেনটির কেন্দ্রবিন্দু থেকে বাতাসের বিস্তৃতি প্রায় ।
তিব্বত স্বায়ত্তশাসিত অঞ্চল
রেলওয়ে
কিংহাই–তিব্বত রেলওয়ে গোলমুড থেকে লাসা পর্যন্ত ১২ অক্টোবর ২০০৫ সালে সম্পূর্ণ করা হয়। নিয়মিত সেবার জন্য এটি ১লা জুলাই খুলে দেয়া হয়।
হারিকেন স্যান্ডি
ইতিহাস
২২ অক্টোবর ক্যারিবিয় সাগরের পশ্চিমে মৌসুমী ঝড় হিসেবে হারিকেন স্যান্ডির সৃষ্টি হয়। পরবর্তী মৌসুমী বায়ুর প্রভাবে এটি খুব দ্রুত শক্তিশালী হয়ে ওঠে এবং ছয় ঘণ্টার ব্যবধানে মৌসুমী ঘূর্ণিঝড়ে রূপান্তরিত হয়। গ্রেটার এন্টিলেজের উত্তর দিক দিয়ে এটি ধীরে ধীরে অগ্রসর হয় ও কার্যত স্থির ছিল।
জ্যামাইকায় আঘাত হানার পূর্বে ২৪ অক্টোবর স্যান্ডি তার রূপ পরিবর্তন করে হারিকেনের আকার ধারণ করে। উত্তরদিকে অগ্রসর হবার পথে স্যান্ডি পুনরায় নদীতে প্রবেশ করে ও ২৫ অক্টোবর ভোরে কিউবায় দ্বিতীয়বারের মতো প্রবেশ করে। তখন এটি ক্যাটাগরী ২ হারিকেনে রূপান্তরিত হয়। ঐদিনই সন্ধ্যার দিকে এটি দূর্বল হয়ে পড়ে ও ক্যাটাগরী ১ শক্তিমানের হয়। ২৬ অক্টোবরের প্রথম প্রহরে উত্তর অভিমূখে রওয়ানা দিয়ে বাহামায় আছড়ে পড়ে। কার্যত ২৭ অক্টোবর ভোরে এটি দূর্বল হয়ে মৌসুমী ঘূর্ণিঝড়ে পরিণত হয় কিন্তু সকালের পর স্যান্ডি পুনরায় শক্তিশালীরূপে ক্যাটাগরী ১ হারিকেনে আসীন হয়। ইডিটি সময় অনুযায়ী ২৯ অক্টোবর সকাল ঠিক আটটার পূর্বে স্যান্ডি উত্তর ও উত্তর-পশ্চিমের অভিমূখী হয় এবং পূর্বে ধারণাকৃত মার্কিন যুক্তরাষ্ট্রের উপকূলে আঘাত হানে। ঐদিনই সন্ধ্যায় স্যান্ডিকে মৌসুমী ঘূর্ণিঝড়ের মেয়াদ শেষ হয়েছে বলে ঘোষণা করা হয় যদিও এটি তখনো ক্যাটাগরী ১ মাত্রার শক্তিশালী ছিল। ২৯ অক্টোবর রাত আটটায় নিউ জার্সির আটলান্টিক সিটির দক্ষিণ-পশ্চিম দিকে ঘণ্টায় বেগে অগ্রসর হয়ে চূড়ান্ত আঘাত হানে।
ক্ষয়-ক্ষতি
250px|thumb|হারিকেন স্যান্ডির গতিপথ হারিকেন স্যান্ডির প্রভাবে কমপক্ষে ১২২ ব্যক্তির নিহত হবার খবর নিশ্চিত করা হয়েছে। বাহামা, ক্যারিবিয় অঞ্চল, কানাডা, যুক্তরাষ্ট্রে এ প্রাণহানি ঘটে।
মালঞ্চ নদী ফরিদপুর
মালঞ্চ নদী (ফরিদপুর) ফরিদপুর জেলার সালথা উপজেলার একটি নদী। নদীটির দৈর্ঘ্য ১২ কিলোমিটার।
প্রবাহ
সালথা বাজারের ব্রীজ থেকে নদীটি শুরু হয়ে সিংহপ্রতাপ, গৌড়দিয়া, সলিয়া, সেনহাটি, খাগৈড়, গোয়ালপাড়া, গোবিন্দপুর, দুর্গাপুর এই আটটি গ্রামের উপর বয়ে গেছে।
দৈর্ঘ্য
ফরিদপুরের মালঞ্চ নদীর মোট দৈর্ঘ প্রায় ১২ কিলোমিটার।
নামকরণের ইতিহাস
নবাবী আমলে সালথায় প্রতাপ সিংহ বা সিংহপ্রতাপ নামে এক বড় জমিদার ছিলেন। তার মেয়ের নাম ছিলো মালঞ্চ। মেয়েটি নৌকাডুবিতে মারা গেলে তার নাম অনুসারে এই নদীর নাম হয় মালঞ্চ। সালথায় জমিদার সিংহপ্রতাপের নামে বর্তমান সিংহপ্রতাপ গ্রামের নামকরণ করা হয়।
তথ্যসূত্র
ফরিদপুরের মালঞ্চ নদী
তিনসুকিয়া রেলওয়ে বিভাগ
তিনসুকিয়া রেলওয়ে বিভাগ ভারতীয় রেলওয়ের উত্তর-পূর্ব সীমান্ত রেলওয়ে জোনের অধীনে থাকা পাঁচটি রেলওয়ে বিভাগের একটি। এই রেলওয়ে বিভাগটি ১৫ জানুয়ারী ১৯৫৮ সালে গঠিত হয়েছিল এবং এর সদর দপ্তর ভারতের আসাম রাজ্যের তিনসুকিয়াতে অবস্থিত।
রেলওয়ে স্টেশন এবং শহরের তালিকা
তালিকায় তিনসুকিয়া রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
যাত্রীদের জন্য বন্ধ স্টেশন
দেবজিত মজুমদার
দেবজিত মজুমদার একজন ভারতীয় পেশাদারী ফুটবল খেলোয়াড়।
আসিফ আকবর
আসিফ আকবর (জন্ম: ২৫ মার্চ, ১৯৭২) একজন বাংলাদেশী সংগীত শিল্পী। বাংলাদেশের একজন জনপ্রিয় পপ-ধারার সঙ্গীত শিল্পী ও অভিনেতা। শ্রোতা এবং সাংবাদিকরা ভালোবেসে তাকে বাংলা গানের যুবরাজ বলে আখ্যায়িত করে থাকেন। ২০০১ সালে প্রকাশিত তার প্রথম সঙ্গীত এ্যালবাম ও প্রিয়া তুমি কোথায় এর মাধ্যমে ব্যাপক পরিচিতি ও জনপ্রিয়তা লাভ করেন। চলচ্চিত্রে তার গাওয়া প্রথম গান 'আমারই ভাগ্যে তোমারই নাম' (চলচ্চিত্র: রাজা নাম্বার ওয়ান, মুক্তি প্রাপ্ত: ১৯৯৮ সাল)। ২০১৯ সালে 'গহীনের গান' চলচ্চিত্রের মাধ্যমে আসিফ পরবর্তীতে অভিনেতা হিসেবে আত্মপ্রকাশ করেন। ২০০১ থেকে ২০০৬ পর্যন্ত পর পর ৬ বছর অ্যালবাম বিক্রির দিক থেকে শীর্ষে ছিলেন আসিফ। তার প্রথম এ্যালবাম ৫.৫ মিলিয়ন বৈধ কপি বিক্রি হয়েছিল, যা বাংলাদেশের অডিও ইতিহাসে এখন পর্যন্ত সর্বোচ্চ। সদা স্পষ্টভাষী আসিফ আকবর বাংলাদেশের অন্যতম সেরা পুরুষ কণ্ঠশিল্পী যার জনপ্রিয়তা এবং আধিপত্য এখন পর্যন্ত সমানভাবে বিরাজমান।
ব্যক্তিগত জীবন
আসিফ কুমিল্লা জেলায় ১৯৭২ সালের ২৫ মার্চ জন্মগ্রহণ করেন। তার পিতার নাম আলী আকবর। পাঁচ ভাই ও দুই বোনের মধ্যে তিনি ষষ্ঠ। তার স্ত্রীর নাম সালমা আসিফ মিতু। এ দম্পতির তিন সন্তান। তারা হলেন রণ, রুদ্র এবং সর্বকনিষ্ঠ কন্যা সন্তান আইদাহ্ আসিফ রঙ্গন।
মিশ্র ও দ্বৈত অ্যালবাম
শিল্পী: আসিফ আকবর, এস আই টুটুল। গীতিকার: তানভীর তারেক, কায়েস চৌধুরী, সম্রাট, প্রদীপ সাহা, শফিক তুহিন। সুর ও সংগীত: এস আই টুটুল। প্রযোজনা প্রতিষ্ঠান: সাউন্ডটেক। শিল্পী: আসিফ, রুবেল ও এস আই টুটুল। সুর ও সংগীত: শওকাত। প্রযোজনা: সাউন্ডটেক। শিল্পী: আসিফ, পার্থ বড়ুয়া, এস আই টুটুল। প্রযোজনা প্রতিষ্ঠান: সাউন্ডটেক। শিল্পী: আসিফ, আতিক ও পিয়াল। গীতিকার: প্রদীপ সাহা। সুরকার: রাজেশ ঘোষ। প্রযোজনা প্রতিষ্ঠান: সাউন্ডটেক। শিল্পী: গানের যুবরাজ আসিফ, আতিক বাবু, পিয়াল। গীতিকার: প্রদীপ সাহা, বাকিউল আলম, মোহাম্মদ শহীদুল্লাহ, দেলোয়ার হোসেন দুলু। সুরকার: আবিদ রনি, ইফতেখার হোসেন পিন্টু, মনোয়ার হোসেন টুটুল, রাজেশ ঘোষ। প্রযোজনা প্রতিষ্ঠান: সাউন্ডটেক শিল্পী: আসিফ, হাসান, রূপম। কথা: প্রদীপ সাহা। সুর: আজমীর বাবু। প্রযোজনা প্রতিষ্ঠান: সাউন্ডটেক। শিল্পী: আসিফ আকবর, এসডি রুবেল। কথা: আহমেদ রিজভী। সুর: নাজির মাহমুদ। প্রযোজনা প্রতিষ্ঠান: সাউন্ডটেক। শিল্পী: আসিফ আকবর, মনির খান। কথা: প্রদীপ সাহা, শহিদুল্লাহ ফরায়জী, লিয়াকত আলী বিশ্বাস, কবির বকুল, আনোয়ার হোসাইন। সুর ও সংগীত: নাজির মাহমুদ, রাজেশ ঘোষ ও পল্লব সান্যাল। প্রযোজনা প্রতিষ্ঠান: বিউটি কর্নার। শিল্পী: আসিফ, মনির খান ও এন্ড্রু কিশোর। কথা: শহীদুল্লাহ ফরায়জী। সুর: আজাদ মিন্টু, পল্লব সান্যাল। প্রযোজনা প্রতিষ্ঠান: সাউন্ডটেক। শিল্পী: আসিফ আকবর, মনির খান। কথা: প্রদীপ সাহা। সুর: রাজেশ ঘোষ। প্রযোজনা প্রতিষ্ঠান: সিএমভি। শিল্পী: আসিফ আকবর, বিপ্লব, মিমি, সুমন সহ আরও অনেকে। কথা ও সুর: শওকাত। প্রযোজনা প্রতিষ্ঠান: সাউন্ডটেক। শিল্পী: আসিফ আকবর, অভিজিৎ। কথা: শফিক তুহিন। সুর: মনোয়ার হোসেন টুটুল। প্রযোজনা প্রতিষ্ঠান: সাউন্ডটেক। শিল্পী: আসিফ আকবর, মমতাজ, বারী সিদ্দিকী, ফজলুর রহমান বাবু, চন্দনা মজুমদার। কথা: প্রদীপ সাহা। সুর ও সঙ্গীত: পল্লব স্যানাল। প্রযোজনা প্রতিষ্ঠান: বসুধা আর্ব। শিল্পী: যুবরাজ আসিফ আকবরও এস আই টুটুল। গীতিকার: শওকাত, কবির বকুল ও রাজিব আহমেদ। সুর ও সঙ্গীত: শওকাত। প্রযোজনা প্রতিষ্ঠান: যাদু মিউজিক। শিল্পী: আসিফ আকবর, কুমার সানু। কথা: শফিক তুহিন। সুর: মনোয়ার হোসেন টুটুল। প্রযোজনা: সাউন্ডটেক।
অভিনয়
আসিফ তাঁর নিজের গানের মিউজিক ভিডিওতে অভিনয় করে থাকেন। তবে ২০১৯ সালে পরিপূর্ণ অভিনেতা হিসেবে 'গহীনের গান' চলচ্চিত্রে অভিনয় করেন।
পুরস্কার ও সম্মাননা
এছাড়াও ২০০১ থেকে ২০০৬ পর্যন্ত পর পর ৬ বছর অ্যালবাম বিক্রির দিক থেকে শীর্ষে ছিলেন আসিফ যা বাংলাদেশের অডিও মিউজিক ইন্ডাস্ট্রিতে এক বিরল ঘটনা। তার প্রথম এলবাম ৫৫ লক্ষ+ কপি বিক্রি হয়েছিল। যা বাংলাদেশের  অডিও ইতিহাসে এখন পর্যন্ত সর্বোচ্চ।
কুড়িগ্রাম-লালমনিরহাট পল্লী বিদ্যুৎ সমিতি
কুড়িগ্রাম-লালমনিরহাট পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কুড়িগ্রাম-লালমনিরহাট পল্লী বিদ্যুৎ সমিতি রংপুর বিভাগের কুড়িগ্রাম জেলা ও লালমনিরহাট জেলায় ০৭টি জোনাল অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুড়িগ্রাম-লালমনিরহাট পল্লী বিদ্যুৎ সমিতি নিবন্ধিত হয় ২০ জানুয়ারি, ১৯৯৬ সালে এবং বানিজ্যিকভাবে বিদ্যুতায়িত হয় ০২ এপ্রিল, ১৯৯৬ সালে।
ইতিহাস
কুড়িগ্রাম-লালমনিরহাট পল্লী বিদ্যুৎ সমিতির যাত্রা শুরু হয় ১৯৯৬ সালে। এ সমিতির অধীনে ১১টি উপজেলা, ৮২টি ইউনিয়ন ও ১৮৮২টি গ্রাম রয়েছে। এর সদর দপ্তর কুড়িগ্রাম জেলার মুক্তারাম গ্রামে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
কুড়িগ্রাম-লালমনিরহাট পল্লী বিদ্যুৎ সমিতির সাড়ে পাঁচ লক্ষেরও বেশি আবাসিক গ্রাহক রয়েছে।
ছাং-ও পাথর
ছাং-ও পাথর বা ছাংওসাইট—(ওয়াই) (嫦娥石、Changesite-(Y)), যার রাসায়নিক সংকেত (Ca 8 Y)□Fe 2+ (PO 4 ) 7, <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (September 2022)">উদ্ধৃতি প্রয়োজন  ] হল একটি খনিজ যা চাঁদের বেসাল্ট কণাতে বর্ণহীন স্বচ্ছ কলামার স্ফটিক হিসাবে তৈরি হতে দেখা যায় । Changesite—(Y) হল ফসফেট খনিজ মেরিলিট গ্রুপের সদস্য যেটি ২০২২ সালে চীনের চাং'ই ৫ চন্দ্র অনুসন্ধান মিশন থেকে প্রাপ্ত নমুনা থেকে বেইজিং গবেষণা ইনস্টিটিউট অফ ইউরেনিয়াম জিওলজি দ্বারা আবিষ্কৃত হয় । এটি চাঁদে মানুষের দ্বারা চিহ্নিত ষষ্ঠ নতুন খনিজ  ।
ইতিহাস
চাঁদের পৌরাণিক চীনা দেবী, ছাং-ও (Chang’e)-এর নামে নতুন খনিজটির নামকরণ করা হয়েছে Changesite-(Y). চীনের পঞ্চম চন্দ্র অন্বেষণ মিশন, ছাং-ও ৫, চাঁদে চীনের প্রথম নমুনা-প্রত্যাবর্তন মিশন । চীনের জাতীয় মহাকাশ প্রশাসন এবং চীনের পরমাণু শক্তি কর্তৃপক্ষ ৯ সেপ্টেম্বর, ২০২২-এ বেইজিংয়ে যৌথভাবে ঘোষণা করেছে যে নতুন খনিজ, ছাংওসাইট—(ওয়াই), বেইজিং রিসার্চ ইনস্টিটিউট অফ ইউরেনিয়াম জিওলজির বিজ্ঞানীরা ছাং-ও ৫ মিশন থেকে সংগ্রহ করা চন্দ্র পৃষ্ঠের নমুনা থেকে আবিষ্কার করেছে এবং খনিজটি ইন্টারন্যাশনাল মিনারোলজিকাল অ্যাসোসিয়েশন (IMA) এবং কমিশন অন নিউ মিনারেল, নোমেনক্লাচার, এন্ড ক্লাসিফিকেশন (CNMNC) দ্বারা স্বীকৃত ।
সুমন দে
মডেলিং (২০০৩-২০১০)
২০০৩-২০০৪ সালে তিনি গ্রাসিম মিস্টার ইন্ডিয়া ১ম রাউন্ডে (জোনাল রাউন্ড) অংশগ্রহণ করেন। তিনি গ্ল্যাড্র্যাগস ২য় রাউন্ড (২০০৭-২০০৮) এ ও অংশ নিয়েছেন। তিনি শিলিগুড়ি, জলপাইগুড়ি, দুর্গাপুর এবং গ্যাংটকে অনেক   র‌্যাম্প শোতে মডেল হন। বেঙ্গালুরুতে তিনি স্থিরচিত্র, প্রিন্ট মিডিয়া এবং বিভিন্ন ব্র্যান্ডের র‌্যাম্প   মডেলিং করেছিলেন। তিনি আইরিস ফিল্মস দ্বারা নির্মিত অরোক্য মিল্ক এবং ল্যাঙ্কর সেন্ট্রাল পার্কের টেলিভিশন বিজ্ঞাপনে অভিনয়ের জন্য নির্বাচিত হন। বোম্বেতে তিনি নামকরা ইলেকট্রনিক্স এবং ভোক্তা ব্র্যান্ডের জন্য বেশ কয়েকটি বিজ্ঞাপন করেছেন।
অভিনয় (২০১০-বর্তমান)
তিনি সাহারা ওয়ানে প্রচারিত মাতা কি চৌকি নামে একটি পৌরাণিক ধারাবাহিক দিয়ে টেলিভিশনে আত্মপ্রকাশ করেন।  ২০১১ সালে তার দ্বিতীয় কাজ ছিল কলকাতার নিডিয়াস ক্রিয়েশনস অ্যান্ড প্রোডাকশনের আমি সেই মেয়ে। এতে তিনি ঋতুপর্ণা আচার্যের বিপরীতে প্রধান চরিত্র সিদ্ধার্থের ভূমিকায় অভিনয় করেন। এটি সানন্দা টিভিতে প্রচারিত হত। ২০১২ সালে স্ফিয়ার অরিজিনস প্রযোজিত স্টার জলসার চিরসাথীতে তাকে অর্ক‌ নামক চরিত্রে অভিনয় করতে দেখা যায়। তিনি স্বয়ংসিদ্ধাতে রাহুল চরিত্রে অভিনয় করেছিলেন। যা ইটিভি বাংলায় প্রচারিত হয়েছিল। এই সময় তিনি সিআইডি কলকাতা ব্যুরোতে একটি পর্বে অভিনয়  করেন। তিনি ২০১৩ সালে  অ্যাক্রোপলিস এন্টারটেইনমেন্টের বধূবরণে  শ্রীতমা রায়চৌধুরীর বিপরীতে অভ্র চৌধুরীর চরিত্রে অভিনয় করেন।   তিনি একই প্রোডাকশন হাউসের মেমবউ ধারাবাহিকে জিকো নামক এক নেতিবাচক চরিত্রে অভিনয় করেন।  এই ধারাবাহিকের প্রচার  স্টার জলসায়  ২০১৬ সালের ১৯ সেপ্টেম্বর। এরপর তিনি  এ আমার গুরুদক্ষিণা ধারাবাহিকে রুদ্রজিৎ  চরিত্রে অভিনয় করেন দেবত্তমা সাহার সঙ্গে। যা কালার্স বাংলায় প্রচারিত হয়েছিল।    ২০১৮ সালে তিনি জি বাংলায় নকশী কাঁথা ধারাবাহিকে  অভিনয় করে প্রচুর প্রশংসা অর্জন করেন । যেখানে তিনি মানালি দের বিপরীতে ডাক্তার যশজিত বসু চরিত্রে অভিনয় করেছিলেন।    এরপর তিনি  জি বাংলার  ক্ষীরের পুতুল ধারাবাহিকে রাজা অগ্নির চরিত্রে অভিনয় করেন।
ব্যক্তিজীবন
শৈশব থেকেই তিনি একজন পশু প্রেমিক। তার প্রথম পোষা প্রাণী ছিল এক পামেরিয়ান। তার 'ডন' নামের একটি বুলমাস্টিফ কুকুর আছে । তার একমাত্র আগ্রহ অভিনয়।
নোবেল ভোজ
নোবেল ভোজ (Nobelfesten) নোবেল পুরস্কার অনুষ্ঠানের পরে স্টকহোম সিটি হলের ব্লু হলে ১০ ডিসেম্বর অনুষ্ঠিত হওয়া বার্ষিক ভোজ। ভোজনে অংশগ্রহণের জন্য একটি আনুষ্ঠানিক পোশাকবিধি রয়েছে। এখানে বহু পদের ডিনার পরিবেশন করা হয় এবং বিনোদনের ব্যবস্থা থাকে। রাতের খাবারের পরে গোল্ডেন হলে একটি নাচের আয়োজন হয়। কর্মসূচীটি এসভিটি এবং সেরেভিজেস রেডিওতে এবং বিদেশে সাধারণত উচ্চতর রেটিংপ্রাপ্ত প্রোগ্রাম হিসেবে সরাসরি সম্প্রচারিত হয়।
ইতিহাস
ভোজনে ১,৩০০ জন অতিথি (সুইডিশ রয়েল পরিবার সহ) এবং ২০০ জন শিক্ষার্থীকে আপ্যায়ন করে। এর আয়োজক, নোবেল ফাউন্ডেশনের পড়ঢআণ সর্বদা রাজ টেবিলে বসে থাকেন।
রাতের খাবারের সময় (সাধারণত চার ঘণ্টা দীর্ঘ) প্রতিটি নোবেল পুরস্কারপ্রাপ্ত ব্যক্তি একটি বক্তৃতা করেন যা প্রায়শই স্বল্প সময়ের হয়। দুটি আনুষ্ঠানিক চিয়ার রয়েছে: একটি সুইডিশ রাজপুত্রের জন্য এবং অন্যটি আলফ্রেড নোবেলের স্মরণে, যা কিনা মোনার্ক করে থাকেন। বক্তৃতা এবং চিয়ারগুলো ভোজনের টোস্টমাস্টার উপস্থাপন করেন, ঐতিহ্যগতভাবে একজন সুইডিশ শিক্ষার্থী যিনি চার বছরের জন্য এই চাকরিপ্রাপ্ত থাকেন।
এনায়েতনগর ইউনিয়ন
এনায়েতনগর ইউনিয়ন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলার অন্তর্গত একটি ইউনিয়ন পরিষদ। এটি ১১.৬৫ কিমি২ (৪.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৯৭,০৪৯ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১০টি।
এলিফ্যান্টা গুহাসমূহ
এলিফ্যান্টা গুহা হলো গুহা মন্দিরগুলির একটি সংগ্রহ যা প্রধানত হিন্দু দেবতা শিবের উদ্দেশ্যে নিবেদিত ।   তারা এলিফ্যান্টা দ্বীপে বা ঘরাপুরি (আক্ষরিক অর্থে "গুহাগুলির শহর")  মুম্বাই হারবারে ভারতের মহারাষ্ট্র রাজ্যের মুম্বাই থেকে ১০ কিলোমিটার (6.2 মাইল) পূর্বে, জওহরলাল নেহরু বন্দর থেকে প্রায় ২ কিলোমিটার (1.2 মাইল) পশ্চিমে অবস্থিত । দ্বীপটিতে পাঁচটি হিন্দু গুহা, কয়েকটি বৌদ্ধ স্তূপ ঢিবি রয়েছে যা খ্রিস্টপূর্ব ২য় শতাব্দীর।   এখানে আরো জলের ট্যাঙ্ক সহ দুটি বৌদ্ধ গুহা রয়েছে।
প্রহাসিনী (কাব্যগ্রন্থ)
থাম্ব|প্রহাসিনী-রবীন্দ্রনাথ ঠাকুর প্রহাসিনী হল রবীন্দ্রনাথ ঠাকুর কর্তৃক রচিত একটি বাংলা কাব্যগ্রন্থ। এটি ১৯৩৯ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।
কবিতার তালিকা
এতে থাকা কবিতাগুলি হল:
দ্য জেনারেল (১৯২৬-এর চলচ্চিত্র)
দ্য জেনারেল হল ১৯২৬ সালের মার্কিন নির্বাক হাস্যরসাত্মক চলচ্চিত্র। ইউনাইটেড আর্টিস্ট্‌সের ব্যানারে ছবিটি পরিচালনা করেছেন যৌথভাবে ক্লাইড ব্রুকম্যান ও বাস্টার কিটন। কিটন এতে প্রধান চরিত্রে অভিনয়ও করেন। এটি মার্কিন গৃহযুদ্ধকালীন সংগঠিত গ্রেট লোকোমোটিভ চেজের সত্য ঘটনা থেকে অনুপ্রাণিত। ছবির গল্পটি উইলিয়াম পিটেঞ্জারের স্মৃতিকথা দ্য গ্রেট লোকোমোটিভ চেজ থেকে নেওয়া হয়েছে।
দ্য জেনারেল মুক্তির পর থেকে এখনো বিভিন্নভাবে পর্যালোচিত হচ্ছে। এই চলচ্চিত্রটিকে এখনও প্রায়ই বিভিন্ন র‍্যাংকিং-এ সর্বকালের সেরা চলচ্চিত্রসমূহের একটি হিসেবে দেখা যায়। ১৯৮৯ সালে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনা করে লাইব্রেরি অব কংগ্রেস চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
স্বীকৃতি
আমেরিকান ফিল্ম ইনস্টিটিউট চলচ্চিত্রটিকে নিম্নোক্ত তালিকায় অন্তর্ভুক্ত করেছে:
ফলিত পদার্থবিজ্ঞান
ফলিত পদার্থবিজ্ঞান ও বিশুদ্ধ পদার্থবিজ্ঞানের মধ্যে পার্থক্য সূক্ষ্ম। গবেষকদের মনোভাব ও প্রেষণা এবং গবেষণাকর্মটি দ্বারা যে প্রযুক্তি বা বিজ্ঞানের যে শাখাটি প্রভাবিত হবে, তার সাথে গবেষণাকর্মটির সম্পর্কের উপর ভিত্তি করে পদার্থবিজ্ঞানকে ফলিত বা বিশুদ্ধ গণ্য করা হতে পারে। একদিকে ফলিত পদার্থবিজ্ঞানের শেকড় ভৌত বিজ্ঞানসমূহের মৌলিক সত্য ও প্রত্যয়গুলিতে প্রোথিত, আবার অন্যদিকে এটির মূল উদ্দেশ্য হল বৈজ্ঞানিক নীতিগুলিকে ব্যবহারিক যন্ত্রপাতি ও ব্যবস্থায় কাজে লাগানো এবং বিজ্ঞানের অন্যান্য শাখা ও উচ্চ প্রযুক্তিগুলিতে পদার্থবিজ্ঞানের প্রয়োগ।
ফিলিস্তিন ফুটবল অ্যাসোসিয়েশন
ফিলিস্তিন ফুটবল অ্যাসোসিয়েশন (الاتحاد الفلسطيني لكرة القدم, Palestinian Football Association; এছাড়াও সংক্ষেপে পিএফএ নামে পরিচিত) হচ্ছে ফিলিস্তিনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ফিলিস্তিনের জেরুসালেমে অবস্থিত।
এই সংস্থাটি ফিলিস্তিনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গাজা স্ট্রিপ প্রিমিয়ার লীগ, গাজা স্ট্রিপ প্রথম লীগ এবং ফিলিস্তিন কাপের মতো প্রতিযোগিতার সকল কার্যক্রম পরিচালনা করে। বর্তমানে ফিলিস্তিন ফুটবল অ্যাসোসিয়েশনের সভাপতির দায়িত্ব পালন করছেন জিব্রিল আল রাজুব এবং সাধারণ সম্পাদকের দায়িত্ব পালন করছেন ফিরাস আবু হিলাল।
১৯৯৫ সালের বাংলাদেশী চলচ্চিত্রের তালিকা
১৯৯৫ সালে বাংলাদেশে মুক্তিপ্রাপ্ত চলচ্চিত্রের তালিকা।
বিজ্ঞান (ভারতীয় দর্শন)
বিজ্ঞান (সংস্কৃত: विज्ञान; পালি: विज्ञाण)  কে "চেতনা," "জীবন শক্তি," "মন"  বা "বিচক্ষণতা" হিসেবে অনুবাদ করা হয়।
বিজ্ঞান শব্দটি অনেক প্রারম্ভিক উপনিষদে উল্লেখ করা হয়েছে, যেখানে এটি বোঝা, জ্ঞান ও বুদ্ধিমত্তার মতো শব্দ দ্বারা অনুবাদ করা হয়েছে। পালি ধর্মশাস্ত্রের সুত্ত পিটকের প্রথম চারটি নিকায়, ভিন্নন হল তিনটি ওভারল্যাপিং পালি শব্দের মধ্যে একটি যা মনকে বোঝাতে ব্যবহৃত হয়, অন্যটি হল মনস ও চিত্ত।   প্রত্যেকটি সাধারণভাবে "মন" এর জেনেরিক এবং অ-প্রযুক্তিগত অর্থে ব্যবহৃত হয়, তবে তিনটিকে কখনও কখনও সামগ্রিকভাবে একজনের মানসিক প্রক্রিয়া বোঝাতে ক্রমানুসারে ব্যবহার করা হয়।  তাদের প্রাথমিক ব্যবহার অবশ্য স্বতন্ত্র।
কিসমত গণকৈড় ইউনিয়ন
কিসমত গণকৈড় ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলা অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ১৫টি মৌজার সংখ্যা: ১৪ মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২১,১৩৮ জন।
বহিঃসংযোগ
প্রাতিষ্ঠানিক ওয়েবসাইট
অধিকার
অধিকারগুলি আইনগত, সামাজিক, বা নৈতিক নীতির স্বাধীনতা বা দাবী; অর্থাৎ, আইনি আইন, সামাজিক সম্মেলন, বা নৈতিক তত্ত্ব অনুসারে, মানুষের অধিকার বা মানুষের কাছে ঋণী হওয়া সম্পর্কে মৌলিক আদর্শ নিয়মগুলি। আইন এবং নীতিশাস্ত্র , বিশেষত ন্যায়বিচার এবং ডিঅন্টোলজি তত্ত্বের মতো এই শৃঙ্খলাগুলিতে অধিকার অপরিহার্য।
সভ্যতাগুলি প্রায়শই সভ্যতার মৌলিক বিবেচিত হয়, কারণ তাদের সমাজ ও সংস্কৃতির প্রতিষ্ঠিত স্তম্ভ হিসাবে গণ্য করা হয়, এবং সামাজিক বিরোধেরইতিহাস প্রতিটি অধিকার এবং এর বিকাশের ইতিহাসে পাওয়া যেতে পারে। দর্শনশাস্ত্রের স্ট্যানফোর্ড এনসাইক্লোপিডিয়া অনুসারে, " সরকারগুলি গঠন, আইনের সামগ্রীর গঠন এবং নৈতিকতার আকৃতি হিসাবে এটি বর্তমানে অনুভূত।
সংজ্ঞাগত সমস্যা
অধিকারগুলি আইনের ভিত্তিতে ব্যাপকভাবে গণ্য করা হয়, তবে আইন কি খারাপ হয়? কিছু তাত্ত্বিকরা সুপারিশ করেন যে সিভিল অবাধ্যতাটি নিজেই একটি অধিকার, এবং এটি হেনরি ডেভিড থোরো, মার্টিন লুথার কিং জুনিয়র এবং মহান্দাস করমচাঁদ গান্ধী মত চিন্তাবিদদের দ্বারা সমর্থিত হয়েছিল।
একাধিক বোঝার এবং শব্দ ইন্দ্রিয় এর ধারণা পেতে একটি উপায় এটি ব্যবহার করা হয় বিভিন্ন উপায়ে বিবেচনা করা হয়। অধিকার হিসাবে দাবি করা হয় বিভিন্ন বিভিন্ন জিনিস: কোটেশন করতে: "জীবনের অধিকার, পছন্দ করার অধিকার; ভোট দেওয়ার, কাজ করার, ধর্মঘট করার অধিকার;একটি ফোন কল করার অধিকার, সংসদ ভেঙে দেয়া, আইনশৃঙ্খলা রক্ষাকারী বাহিনী, শরণাপন্ন হওয়া, আইনের আগে সমান চিকিৎসা করা, যা করা হয়েছে সে সম্পর্কে গর্ব বোধ করা; অস্তিত্বের অধিকার, একটি অপরাধীকে মৃত্যুদণ্ড প্রদান করা, একটি পারমাণবিক প্রথম ধর্মঘট চালু করা, গোপন অস্ত্র বহন করার জন্য, একটি স্বতন্ত্র জেনেটিক পরিচয়; স্বামীর স্বামী ও স্ত্রীকে একান্তে ছেড়ে দেওয়া, নিজের পথে নরকে যাওয়ার জন্য, নিজের চোখকে বিশ্বাস করার অধিকার।"
অধিকার শ্রেণীবদ্ধ করার জন্য বিভিন্নভাবে সম্ভাব্য বিভিন্ন উপায় রয়েছে, যেমন: "কে অধিকার আছে বলে অভিযোগ করা হচ্ছে: শিশু অধিকার, পশু অধিকার, শ্রমিক অধিকার, রাষ্ট্রের অধিকার, জনগণের অধিকার।কোন পদক্ষেপ বা রাষ্ট্র বা বস্তুগত দাবিগুলি অধিকারভুক্ত রয়েছে: বিনামূল্যে অভিব্যক্তি অধিকার, রায় পাস করতে; গোপনীয়তা অধিকার, নীরব থাকা; সম্পত্তি অধিকার, শারীরিক অধিকার। কেন Rightholder (অভিযুক্ত) অধিকার আছে: নৈতিক কারণে নৈতিক অধিকার বসন্ত, সমাজের আইন থেকে প্রাপ্ত আইনি অধিকার, প্রথাগত অধিকার স্থানীয় কাস্টমসের দিক। রাইটহোল্ডারের কর্মকাণ্ডের দ্বারা জোর দেওয়া অধিকার কীভাবে প্রভাবিত হতে পারে : জীবনের অযোগ্য অধিকার, স্বাধীনতার অধিকারী অধিকার এবং প্রতিশ্রুতিবদ্ধ রাখার প্রতিশ্রুতিবদ্ধ অধিকার।"
এই শব্দটিকে উচ্চশিক্ষায়তনিক সম্প্রদায়ের মধ্যে বিশেষ করে দর্শনশাস্ত্র, আইন , অস্তিত্ববিদ্যা, যুক্তিবিদ্যা , রাজনৈতিক বিজ্ঞান এবং ধর্মের মতো ক্ষেত্রগুলির মধ্যে কী বোঝায় তা নিয়ে যথেষ্ট বিতর্ক হয়েছে।
প্রাকৃতিক বনাম আইনি
কিছু মতামত অনুযায়ী, কিছু অধিকার দেবতা বা প্রকৃতি থেকে উদ্ভূত
কিছু চিন্তাবিদ শুধুমাত্র এক অর্থে অধিকার দেখেন এবং অন্যরা স্বীকার করে যে উভয় ইন্দ্রিয়গুলির একটি পরিমাপযোগ্যতা রয়েছে। ইতিহাস জুড়ে এই ইন্দ্রিয় সম্পর্কে উল্লেখযোগ্য দার্শনিক বিতর্ক হয়েছে। উদাহরণস্বরূপ, জেরেমি বেন্টহাম বিশ্বাস করতেন যে আইনগত অধিকারের অধিকারগুলি ছিল এবং তিনি প্রাকৃতিক অধিকারের অস্তিত্ব অস্বীকার করেছিলেন; যখন থমাস অ্যাকুইনাসগুলি ইতিবাচক আইন দ্বারা স্বীকৃত অধিকারগুলি ধারণ করে তবে প্রাকৃতিক আইনের ভিত্তি করে এটি সঠিকভাবে সঠিক ছিল না, কেবলমাত্র একটি অধিকার বা অধিকারের দাবির অধিকার ছিল।
মিজানুর রহমান কাজী
ডাঃ মিজানুর রহমান কাজী একজন ডাক্তার এবং রাজনীতিবিদ। তিনি মেঘালয় বিধানসভার রাজাবালা আসনের বর্তমান বিধায়ক। ডাঃ কাজী ইন্ডিয়ান অ্যাসোসিয়েশন অফ ক্লিনিক্যাল মেডিসিনের একজন ফেলো এবং ক্রিশ্চিয়ান মেডিকেল কলেজ ভেলোর থেকে ডায়াবেটিস ম্যানেজমেন্টে ডিসট্যান্স ফেলোশিপ (ডিএফআইডি) প্রাপক।
প্রাথমিক জীবন ও শিক্ষা
মিজানুর রহমান কাজী মেঘালয়ের পশ্চিম গারো পাহাড় জেলায় অবস্থিত রাজাবালায় কাজীর একটি মুসলিম পরিবারে জন্মগ্রহণ করেন। তার পিতা আব্দুল জলিল কাজী যিনি লেঃ পিএ সাংমার ঘনিষ্ঠ সহযোগী ছিলেন। তার স্ত্রী সাবিনা কাজী একজন ব্যবসায়ী এবং উচ্চ আসামের স্বনামধন্য সৈয়দ পরিবারের সদস্য। ডাঃ কাজীর এক ছেলে সোহেল কাজী ও এক মেয়ে মিরিন কাজী। ডক্টর কাজী ডক্টর ভীমরাও আম্বেদকর ইউনিভার্সিটি আগ্রার অধীনে সরোজিনী নাইডু মেডিকেল কলেজ থেকে ২০০৫ সালে ডক্টর অফ মেডিসিন (এমডি) ডিগ্রি নিয়ে স্নাতকোত্তর হন এবং একজন প্রাইভেট মেডিকেল প্র্যাকটিশনার হন। মেঘালয়ের সমভূমি এবং ধুবরি ও নয়াদিল্লিতে তার জমি রয়েছে।